วิทยาลัยเทคโนโลยีพณิชยการหาดใหญ่

วิทยาลัยเทคโนโลยีพณิชยการหาดใหญ่  (Hatyai Commercial Technological College; อักษรย่อ: พ.ก.ญ.) เป็นโรงเรียนเอกชนใน อำเภอหาดใหญ่ จังหวัดสงขลา ประเทศไทย
== ประวัติการก่อตั้งโรงเรียน ==
โรงเรียนพณิชยการหาดใหญ่ เปิดทำการสอนเมื่อปี พ.ศ. 2522 โดยมีนายลั่น สาระวิโรจน์ เป็นผู้รับใบอนุญาต นายไพศาล มั่นใจ เป็นผู้จัดการ  นางสาวจินตนา บัวโชติ เป็นครูใหญ่เปิดสอนระดับประกาศนียบัตรวิชาชีพ หลักสูตรกรมอาชีวศึกษาสาขาพณิชยกรรมแผนกการบัญชีและการขาย รับนักเรียนได้ไม่เกิน 255 คน
พ.ศ. 2527 นายลั่น สาระวิโรจน์ ได้เข้ามาดำเนินการบริหารโรงเรียนเองในฐานะผู้รับใบอนุญาต ซึ่งเป็นเจ้าของโดยตรงและได้แต่งตั้งให้ นายโสภณ สาระวิโรจน์ เป็นผู้จัดการ  นางสาวจันทร์เพ็ญ กาญจนรังษี เป็นครูใหญ่ ในช่วงปีนี้โรงเรียนได้มีการพัฒนาเกี่ยวกับอาคารสถานที่ เช่น อาคารเรียน 1ชั้น 9 ห้องเรียน โรงอาหาร สนามฟุตบอล บรรยากาศร่วมรื่นมากขึ้น
พ.ศ. 2528 เปิดสอนระดับประกาศนียบัตรวิชาชีพชั้นสูงและระดับประกาศนียบัตรวิชาชีพเทคนิค สายบริหารธุรกิจ  สาขาการบัญชี สาขาการตลาด  หลักสูตรอาชีวศึกษาและได้รับอนุญาตให้เปิดสอนหลักสูตรประกาศนียบัตรวิชาชีพรอบบ่ายมีอาคารเรียน 3 หลัง
พ.ศ. 2530 เปิดสอนหลักสูตรประกาศนียบัตรวิชาชีพชั้นสูง รอบบ่าย
พ.ศ. 2531 ได้รับอนุญาตให้เปลี่ยนหลักสูตรที่เปิดสอนจากกรมอาชีวศึกษามาเป็นหลักสูตรของ สถาบันเทคโนโลยีราชมงคลในระดับประกาศนียบัตรวิชาชีพ สายบริหารธุรกิจ 4 สาขา ได้แก่ สาขาการบัญชี สาขาการขาย สาขาเลขานุการ และสาขาภาษาต่างประเทศ และจัดทำห้อง Sound Lab 1 ห้อง  ห้องเรียนวิชาคำนวณเลข 1 ห้อง
พ.ศ. 2532 โรงเรียนได้ดำเนินการสร้างอาคารเรียนเพิ่มเติม 1 หลัง เป็นอาคารคอนกรีตเสริมเหล็ก 4 ชั้น จำนวน 20 ห้องเรียน 7 ห้องประกอบการ  ในปีการศึกษานี้นายโสภณ สาระวิโรจน์ ผู้จัดการโรงเรียนได้เดินทางไปดูงานที่ประเทศสหรัฐอเมริกา ร่วมกับสมาคมโรงเรียนอาชีวศึกษาเอกชน
พ.ศ. 2533 ได้สร้างอาคารเรียน 4 ชั้น และขออนุญาตใช้เป็นทางการ และในปีการศึกษา 2533 ทางโรงเรียนได้แต่งตั้ง นางสาววันดี ปรีชารักษ์ เป็นครูใหญ่ เนื่องจาก นางสาวเพ็ญจันทร์ กาญจนรังษี ได้ขอลาออกเพื่อไปประกอบธุรกิจ
พ.ศ. 2534 ขออนุญาตเปิดสอนหลักสูตรสถาบันเทคโนโลยีราชมงคลระดับประกาศนียบัตรวิชาชีพชั้นสูง 2 คณะ ได้แก่ คณะบริหารธุรกิจ มีสาขาวิชา การบัญชี  สาขาวิชาการตลาดและสาขาวิชาการเงินและการธนาคาร และคณะวิชาอุตสาหกรรมการท่องเที่ยว ที่มีสาขาวิชาการโรงแรม และสาขาวิชามัคคุเทศก์
พ.ศ. 2535 โรงเรียนเปิดสอนหลักสูตรประกาศนียบัตรวิชาชีพเทคนิครอบบ่าย สาขาการบัญชี สาขาการตลาด และสาขาการโรงแรม ในปีการศึกษานี้โรงเรียน ได้ทำสัญญาแลกเปลี่ยนครูและนักเรียนกับประเทศสาธารณรัฐประชาชนจีน และในปีนี้ทางโรงเรียนได้รับคัดเลือกจาก สำนักงานคณะกรรมการการศึกษาเอกชน ให้เป็นโรงเรียนนำร่องของภาคใต้ พร้อมทั้งได้รับเลือกให้เป็นเจ้าภาพจัดการแข่งขันทักษะวิชาชีพของโรงเรียนอาชีวศึกษาเอกชน ประเภทบริหารธุรกิจ ใน 14 จังหวัดภาคใต้ โรงเรียนได้ดำเนินการก่อสร้างอาคารเรียนใหม่ 1 หลัง โดยรื้อถอนอาคารเรียนกึ่งถาวรชั้นเดียวออก สร้างอาคารคอนกรีตเสริมเหล็ก 5 ชั้น 25 ห้องเรียน แทนที่อาคารเดิมและสร้างหอพักหญิง เป็นอาคารคอนกรีตเริมเหล็ก 2 ชั้น 1 หลัง จำนวน 30 ห้องพัก ในปีการศึกษานี้มีนักเรียน นักศึกษาทั้งหมด 1,403 คน คณะครู-อาจารย์ 74 คน
พ.ศ. 2536 ได้รับอนุญาตให้รับนักเรียนชั้นมัธยมศึกษาตอนปลาย (ม.6) เข้าเรียนหลักสูตรประกาศนียบัตรวิชาชีพชั้นสูงของกรมอาชีวศึกษา โดยใช้เวลาเรียน 3 ปี ในปีการศึกษานี้นักเรียน นักศึกษาทั้งหมด 1,952 คน คณะครู-อาจารย์ 78 คน และโรงเรียนได้ดำเนินการก่อสร้างอาคารเรียนเพิ่มเติมจากอาคาร 5 ชั้น เดิมต่อไปอีก 5 ชั้น 25 ห้องเรียน (ในพื้นที่อาคารกึ่งชั้นเดียว) รวมเป็นอาคารตึก 5 ชั้น ชั้นละ 10 ห้องเรียน มีทั้งหมด 50 ห้องเรียน
พ.ศ. 2538 สร้างอาคารเรียนตึก 5 ชั้น จำนวน 50 ห้องเรียนสร้างเสร็จสมบูรณ์พร้อมทั้งได้ปรับปรุง และพัฒนาสำนักงานห้องประกอบการให้สมบูรณ์และใช้ประโยชน์ได้มากยิ่งขึ้นและปีการศึกษานี้มีนักเรียนนักศึกษาทั้งหมด 3,369 คน ครู-อาจารย์118 คน โรงเรียนกำลังดำเนินการขอรับรองมาตรฐานคุณภาพการศึกษาเอกชนประเภทอาชีวศึกษาจากสำนักงานคณะกรรมการการศึกษาเอกชน
พ.ศ. 2539 ต่อเติมอาคาร 5 ชั้น จำนวน 20 ห้องเรียน พร้อมทั้งได้ปรับปรุงและพัฒนาสำนักงาน เพิ่มห้องคอมพิวเตอร์จำนวน 1 ห้อง 40 เครื่องและเครื่องพิมพ์ดีด 2 ห้อง 100 เครื่องขึ้น และปีการศึกษานี้มีนักเรียน นักศึกษาทั้งหมด 4,250 คน ครู-อาจารย์ 139 คน และในปีนี้โรงเรียนได้รับรางวัลพระราชทานสถานศึกษาดีเด่นระดับอุดมศึกษา
พ.ศ. 2540 ได้ปรับเปลี่ยนสนามฟุตบอล 4 สนาม และบาสเกตบอล 4 สนามสนามวอลเลย์บอล 4 สนาม และสนามตะกร้อจำนวน 4 สนาม ปรับเปลี่ยนสถานที่เคารพธงชาติใหม่ อาคารเรียน 5 (อาคาร 5 ชั้น ) สร้างเสร็จสมบูรณ์ และขออนุญาตให้เป็นทางการในปลายปีได้จัดห้องประกอบการเพิ่มเติมดังนี้ สำนักงานวิชาการ 1 ห้อง ขนาด 3 ห้องเรียนรวมกัน ห้องเรียนปฏิบัติสำนักงาน 1 ห้องเรียน ห้องประชุมเล็ก 1ห้อง
พ.ศ. 2541 ปลายปีนี้โรงเรียนขออนุญาตขยายหลักสูตรประกาศนียบัตรวิชาชีพสาขาวิชาพณิชยการ กลุ่มธุรกิจคอมพิวเตอร์ และสาขาวิชาคอมพิวเตอร์ธุรกิจ ระดับประกาศนียบัตรวิชาชีพชั้นสูง ของกรมอาชีวศึกษา กระทรวงศึกษาธิการ เพื่อเปิดสอนในปีการศึกษา 2542
พ.ศ. 2543 ในปีนี้โรงเรียนได้ให้นโยบายในเรื่องการปฏิรูปครู-อาจารย์ ให้มีศักยภาพในการสอน โดยเน้นการสอนแบบเด็กเป็นศูนย์กลางและให้นำเทคโนโลยี เข้ามามีบทบาทในการสอนและนำแฟ้มสะสมผลงานเข้ามาประเมินผล นักเรียน นักศึกษา มีการจัดสถานที่พักผ่อนให้นักศึกษามากขึ้น พัฒนาอินเทอร์เน็ตเพิ่มเติมจากเดิมเป็น 3 ห้อง ได้เตรียมการขอเปิดสอนระดับปริญญาตรี ในปีการศึกษา 2546 นี้
พ.ศ. 2544 ในปีการศึกษา 2544 โรงเรียนได้แต่งตั้ง ว่าที่ ร.ต.จรินทร์ ธรรมรักษ์ เป็นครูใหญ่ เนื่องจากท่าน นางสาววันดี ปรีชารักษ์ ครูใหญ่คนเก่าได้ขอลาออก เพื่อไปดูแลมารดา ในวัย 82 ปี และขณะนี้โรงเรียน อยู่ในช่วงดำเนินการเป็นนิติบุคคล ตาม พ.ร.บ.การศึกษาแห่งชาติ พ.ศ. 2542 และเตรียมการเพื่อขอรับรองมาตรฐานและประเมินคุณภาพ (ภายนอก) ปีการศึกษานี้โรงเรียนได้จัดตั้งศูนย์เทคโนโลยีสารสนเทศเพื่อจัดเก็บข้อมูลด้วยระบบคอมพิวเตอร์ และมีระบบอินเทอร์เน็ต แบบ Leased-line จำนวน 64 KBPS และจัดทำwebsite และอีเมลล์ ภายในโรงเรียนอย่างเป็นระบบ
พ.ศ. 2545 ในปีการศึกษา 2545 โรงเรียนได้จัดซื้อเครื่องคอมพิวเตอร์เพิ่มอีกจำนวน 120 เครื่องรวมทั้งหมด ขณะนี้มี 370 เครื่อง และทางโรงเรียนได้แต่งตั้ง คุณอรุณี ลิ่มสกุล (ลาออกจากข้าราชการ) มาดำรงตำแหน่งกรรมการบริหารและกรรมการอำนวยการโรงเรียน มาดูแลงานทั่วไป ของโรงเรียนและในปีการศึกษา 2545 โรงเรียนได้ผ่านการตรวจเยี่ยมและการประเมินคุณภาพการศึกษา ระดับอุดมศึกษาต่ำกว่าปริญญาตรี จากสำนักงานรับรองมาตรฐานและประเมินคุณภาพการศึกษาภายนอก (องค์การมหาชน)
พ.ศ. 2546 ในปีการศึกษา 2546 โรงเรียนได้ดำเนินก่อสร้างอาคารเรียนเพิ่มอีก 1 หลังเป็นอาคารเรียน 7 ชั้น เพื่อรองรับจำนวนนักเรียนนักศึกษาที่มีจำนวนเพิ่มมากขึ้น และรองรับการขยายการศึกษาในระดับที่สูงขึ้นในอนาคต และในปีการศึกษา 2546 นี้โรงเรียนได้รับรางวัลพระราชทานสถานศึกษาดีเด่นระดับอุดมศึกษาเป็นปีที่สองที่โรงเรียนได้รับรางวัลดังกล่าว
พ.ศ. 2547 ในปีการศึกษา 2547 โรงเรียนได้ดำเนินการให้ผู้บริหารและครูผู้สอนทำการขอขึ้นทะเบียนขอใบอนุญาตประกอบวิชาชีพ ตามข้อบังคับคุรุสภาว่าด้วยใบอนุญาตประกอบวิชาชีพ พ.ศ. 2547
พ.ศ. 2548 ในปีการศึกษา 2548 โรงเรียนได้ดำเนินการปรับปรุงอาคารส่วนหน้า เพื่อเปิดดำเนินการจัดการเรียนการสอนนักศึกษาสาขาการโรงแรมและการท่องเที่ยวในภาคปฏิบัติ และภาคทฤษฏีและปรับปรุงพื้นที่สำหรับใช้ในการจัดกิจกรรมการเรียนการสอน ของหมวดวิชาพลศึกษา และดำเนินการจัดตั้งสถานีวิทยุชุมชนคลื่นความถี่  88.50 เมกะเฮิร์ท (HCC SPORT STATION) เพื่อให้บริการข้อมูลข่าวสารทางการศึกษาและข้อมูลทางด้านกีฬาแก่ชุมชนในเขตการให้บริการเป็นหลัก
พ.ศ. 2549 ในปีการศึกษา 2549 โรงเรียนได้เข้ารับการประเมินคุณภาพ การศึกษาภายในจากสำนักงานรับรองมาตรฐานและประเมินคุณภาพการศึกษาภายนอก (สมศ.) ผลการประเมินผ่านในระดับดีมาก และในปีการศึกษา 2549 โรงเรียนพณิชยการหาดใหญ่ ได้ดำเนินการสร้างอาคาร 7 ชั้น เป็นอาคารที่ทันสมัย มีห้องเรียนห้องปฏิบัติการต่าง ๆ และห้องประชุมที่มีอุปกรณ์ เทคโนโลยีพร้อมที่จะส่งเสริมการจัดกิจกรรมการเรียนการสอนเพื่อให้นักเรียนมีประสิทธิภาพและประสิทธิผลตลอดจนใช้เป็นสถานที่บริการหน่วยงานทั้งภาครัฐและเอกชน ในอนาคตและในปีการศึกษา 2549 นี้ นักศึกษาของโรงเรียนพณิชยการหาดใหญ่ได้รับรางวัลพระราชทานระดับประกาศนียบัตรวิชาชีพ ของจังหวัดสงขลา
พ.ศ. 2550 ในปีการศึกษา 2550 โรงเรียนได้จัดซื้อเครื่องคอมพิวเตอร์เพิ่มอีก จำนวน 200 เครื่อง รวมทั้งหมดขณะนี้มีประมาณ 600 เครื่อง และได้ปรับปรุงห้องคอมพิวเตอร์ มีการติดผ้าม่าน และเครื่องปรับอากาศอย่างดีที่อาคารเรียน 7 ชั้น เพื่อใช้ในการเรียนการสอนของนักเรียน นักศึกษา ปรับปรุงห้องประชุมขนาดกลาง และขนาดใหญ่ ตลอดจนจัดสวนหย่อมเพื่อความร่มรื่นให้กับนักเรียน นักศึกษา อย่างสวยงาม
พ.ศ. 2551 ในปีการศึกษา 2551 โรงเรียนได้ลงนามสัญญากับ วิทยาลัยการปกครองท้องถิ่น มหาวิทยาลัยขอนแก่น  เพื่อเปิดทำการเรียนการสอนในระดับปริญญาโท หลักสูตรรัฐประศาสนศาสตร์  สาขาวิชาการปกครองท้องถิ่น ณ วันที่ 20 มกราคม พ.ศ. 2551 ในปีการศึกษานี้ทางโรงเรียนได้มีการเปิดใช้ อาคารเรียน 7 ชั้น และอาคารเชื่อมต่อระหว่างอาคาร 5 กับอาคาร 7 อย่างถาวร เพื่อรองรับกับจำนวนนักเรียน นักศึกษาที่เพิ่มมากขึ้น ประกอบด้วย ห้องเรียนคอมพิวเตอร์ อินเทอร์เน็ต อันทันสมัย และห้องเรียนต่าง ๆ พร้อมทั้งปรับภูมิทัศน์ บริเวณโดยรอบอาคาร 7 และดำเนินการจัดสร้างโรงอาหาร แห่งที่ 2 (HCS Food Court) ในปีการศึกษานี้ทางโรงเรียนได้มีการใช้พระราชบัญญัติการศึกษาของโรงเรียนเอกชน พ.ศ. 2550 ของสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ และได้แต่งตั้ง นางศิริพร สาระวิโรจน์ เป็นผู้จัดการโรงเรียน โดยมีนายโสภณ สาระวิโรจน์ เป็นผู้รับใบอนุญาต และมี ว่าที่ ร.ต.จรินทร์ ธรรมรักษ์ ดำรงตำแหน่งใหม่เป็นผู้อำนวยการโรงเรียน
พ.ศ. 2552 ในปีนี้ มหาวิทยาลัยแม่โจ้ ได้ลงนามสัญญากับโรงเรียนพณิชยการหาดใหญ่ เปิดการสอนระดับปริญญาตรี หลักสูตรต่อเนื่อง 3 หลักสูตร 4 สาขา  หลักสูตรศิลปศาสตรบัณฑิต สาขาวิชาพัฒนาการท่องเที่ยว  หลักสูตรบริหารธุรกิจบัณฑิต สาขาวิชาการตลาด สาขาวิชาเทคโนโลยีสารสนเทศทางธุรกิจ  หลักสูตรรัฐศาสตรบัณฑิต สาขาวิชารัฐศาสตร์ เปิดสอนในภาคสมทบ (เสาร์-อาทิตย์) เปิดสอนในภาคค่ำ (จันทร์-พุธ-ศุกร์) ตั้งแต่เวลา 17.30 - 21.50 น. มีนักศึกษาจำนวนทั้งสิ้น 420 คน
== ดูเพิ่ม ==
โรงเรียนพณิชยการหาดใหญ่
คลื่นวิทยุชุมชนเพื่อคนรักกีฬา 
สถานศึกษาในอำเภอหาดใหญ่
พณิชยการหาดใหญ่
สถาบันอาชีวศึกษาในจังหวัดสงขลา